വിദ്യാര്ഥികള്ക്ക് ടീച്ചേഴ്സ് അസോസിയേഷന്റെ ആദരം തിരുവമ്ബാടി: ഈ വര്ഷത്തെ പ്ലസ് ടൂ പരീക്ഷയില് ഇക്കണോമിക്സ് വിഷയത്തില് നൂറുശതമാനം മാര്ക്ക് നേടിയ വിദ്യാര്ഥികളെ കോഴിക്കോട് ജില്ല ഇക്കണോമിക്സ് ടീച്ചേഴ്സ് അസോസിയേഷന് ആദരിച്ചു. ഓരോ സ്കൂളിലും ഈ നേട്ടം കൈവരിച്ച വിദ്യാര്ഥികളെ അതത് സ്കൂളുകളില് എത്തിയാണ് അനുമോദനം അറിയിച്ചത്. പുല്ലൂരാംപാറ, കൂടരഞ്ഞി സ്കൂളുകളിലെ കുട്ടികളെ ഒരുമിച്ച് പുല്ലൂരാംപാറ സെന്റ് ജോസഫ്സ് ഹയര് സെക്കന്ഡറി സ്കൂളില് സംഘടിപ്പിച്ച പരിപാടിയില് അനുമോദിച്ചു. പുല്ലൂരാംപാറ സെന്റ് ജോസഫ്സ് ഹയര് സെക്കന്ഡറി സ്കൂളില് ഇത്തവണ അഞ്ചു വിദ്യാര്ഥികളാണ് ഈ നേട്ടം കൈവരിച്ചത്. കൂടരഞ്ഞി, തിരുവമ്ബാടി സ്കൂളുകളില് നിന്നും ഓരോ വിദ്യാര്ഥികളും ഈ നേട്ടം കൈവരിച്ചു. പുല്ലൂരാംപാറ ഹയര് സെക്കന്ഡറി സ്കൂള് പ്രിന്സിപ്പല് കെ.ജെ. ആന്റണി, ഇക്കണോമിക്സ് അധ്യാപകരായ കെ.വൈ. ജയിംസ്, പി.സി. സീന, ഇക്കണോമിക്സ് ടീച്ചേഴ്സ് അസോസിയേഷന് ഭാരവാഹികളായ മുജീബ് റഹ്മാന്, നജ്മുദീന്, കെ. പ്രമോദ്, പി. ശ്രീജ, പിടിഎ പ്രസിഡന്റ് ജോസുകുട്ടി നീണ്ടുക്കുന്നേല്, വൈസ് പ്രസിഡന്റ് അജു എമ്മാനുവല് തുടങ്ങിയവര് ചടങ്ങില് പ്രസംഗിച്ചു.